PxC - Vic, 11/05/2012; PxC se suma al manifest contra la violència de l'Ajuntament de Vic i obliga la CUP a sortir-se'n\nVic, 11/05/2012; PxC se suma al manifest contra la violència de l'Ajuntament de Vic i obliga la CUP a sortir-se'n\n11/05/2012 - Vic\nAmb l’aprovació de la moció de PxC de condemna a la persecució, els insults i presumpte intent d’agressió que va patir la regidora de PxC Marta Riera, PxC se suma al manifest contra la violència i obliga la CUP a sortir-se'n.\nVic | Redacció.- L'Ajuntament de Vic va aprovar al ple d'aquest dilluns una moció presentada per Plataforma per Catalunya (PxC) en què s'instava a canviar el preàmbul del manifest contra la violència que van signar fa quinze dies tots els grups municipals excepte PxC. Segons el portaveu de la formació, Josep Anglada, "per dignitat no podíem signar un document que el preàmbul obviava les amenaces i insults que va partir una de les regidores", en relació al que ells qualifiquen d'intent d'agressió que van patir Anglada però també Marta Riera (PxC) i que no es contemplava en el text. Amb la signatura de PxC,la CUP ha rebutjat formar part del document i ha retirat la signatura.\nEn aquest sentit el portaveu del grup municipal de PxC, Josep Anglada, va assenyalar que “des del primer dia hem dit que compatíem el manifest perquè creiem a diferència de grups antisistemes com la CUP, que el diàleg i l’ordre han de ser els pilar fonamentals en una societat democràtica en el segla XXI”, afegint que “per sobra de tot hem de defensar l’interès de la ciutat per davant dels interessos polítics i no com pretén fer el partit antisitema de la CUP en representació en aquest consistori”.\nAnglada va agrair l’insistència tant per par de l’alcalde com del regidor Joan Ballana la voluntat de que PxC es sumes al manifest.\nAnglada que va carregar contra els dos regidor de la CUP els hi va recordar que “ no estan legitimats per repartir etiquetes de democràcia, quan vostès no hi creuen en la democràcia, sinó amb la dictadura dels que solament opinen com vostès”, i va afegir “ens estranya que un grup antisitema com la CUP signés un document contra la violència, quan vostès la practicant constantment”.\nPer acabar Anglada i després de fer una dissertació de tots els membres detinguts de la CUP i que la majoria estan en espera de sentència condemnatòria els va invitar a que “retiressin la seva signatura del manifest en contra de la violència, ja que vostès la practicant concitament”.\nPlataforma per Catalunya també es va sumar a la proposta d’anomenar Josep Maria Solà i Sala cronista de la ciutat i a l’iniciació de tràmits per proclamar vigatà il·lustre Joan Riera i Rius.\nSobre Solà i Salà Anglada va manifestar que “és tracta d’un home que més enllà de les seves virtuts cíviques i personals que l’han acompanyat al llarg de la seva vida, no ha pogut viure ni un moment sense prodigar-se en afavorir i donar a conèixer la història i els recons més entranyables de la seva ciutat”. En quan Joan Riera va assenyalar que “estem parlant d’un vigatà de soca-rel, amb una gran implicació a la nostra ciutat, un home que la seva gran passió va estar sempre ajudar a les persones més desfavorides, i amb una total implicació en els àmbits social, cultural i esportiu de la nostra ciutat”.\nEn el torn de preguntes de control al equipo de govern, el grup municipal de Plataforma per Catalunya en va fer un total de nou,\nVic, 11 de maig de 2012\nWWW.ELTER.NET, 08/05/2012; PxC se suma al manifest contra la violència de l'Ajuntament de Vic mentre que la CUP en surt\nVic, | ACN – L’Ajuntament de Vic ha aprovat al ple d’aquest dilluns una moció presentada per Plataforma per Catalunya en què s’instava a canviar el preàmbul del manifest contra la violència que van signar fa quinze dies tots els grups municipals excepte PxC.\nSegons el portaveu de la formació, Josep Anglada, “per dignitat no podíem signar un document que el preàmbul obviava les amenaces i insults que va partir una de les regidores”, en relació a l’intent d’agressió que van patir Anglada però també Marta Riera (PxC) i que no es contemplava en el text. Amb la signatura de PxC, la CUP ha rebutjat formar part del document i ha retirat la signatura. L’alcalde de la ciutat ha lamentat la sortida de la CUP.\nFa quinze dies Vic va viure una protesta contra Josep Anglada per haver agredit, presumptament, dos joves que van necessitar assistència mèdica. Durant la manifestació, es van produir uns incidents que van motivar que els grups polítics de l’Ajuntament de Vic decidissin elaborar i signar un manifest que condemnava la violència i es posicionava a favor de la convivència, el diàleg i l’ordre com a “pilars fonamentals“del model de ciutat. CiU, ERC, CUP, PSC, ICV i SI van signar el text amb l’excepció de PxC ja que segons ha explicat Josep Anglada, ell no hi va poder assistir per un compromís amb un mitjà de comunicació.\nDurant el ple d’aquest dilluns, Anglada ha explicat que “el seu grup comparteix el manifest, raó per la qual l’ha volgut signar”, i ha afegit que “per davant de tot s’ha de defensar l’interès de la ciutat davant els interessos dels partits”.\nAnglada ha assenyalat no estar d’acord amb el preàmbul del manifest amb la introducción. El motiu és que no es feia referència als insults i presumptes amenaces a una altra regidora de PxC, Marta Riera.\nAnglada ha agraït la voluntat tant de l’alcalde com del regidor de Seguretat, Joan Ballana (ERC) perquè PxC signés el manifest i ha carregat contra la CUP acusant els seus membres de “practicar constantment la violència”.\nPer la seva banda, SI ha argumentat el vot en contra perquè, segons el seu portaveu, Iban Lapeira, “ja varem deixar tancada aquesta qüestió amb la signatura en primera instància del manifest el qual donem per bo i no volem tornar a parlar sobre l’incident ja que només serveix per fer-ne més caldo de cultiu”. ICV s’ha abstingut i Xavier Tornafoc, el seu portaveu, ha dit que el moment de la signatura era “quan ens varem reunir tots després dels fets i tampoc volem tornar a treure una qüestió que és redundant”. Amb tot, Tornafoch ha condemnat els insults i presumpte intent d’agressió a la regidora de PxC.\nEl portaveu del PSC al consistori, Jacint Raurell, ha lamentat si Riera va ser víctima d’insults i ha condemnat els fets amb violència “vinguin d’on vinguin”. Però ha assenyalat que la reunió “era prou important per ser-hi” i ha afegit que “ara el tren ja ha passat de llarg”. El grup del PSC ha votat en contra la moció de PxC.\nLa portaveu de CiU al consistori, Anna Erra, ha assenyalat que “és important que PxC signi el manifest” i ha afegit que “com a equip de govern responsable volem la pau social, objectiu principal de la ciutat”. A més, la regidora ha anunciat que “a partir d’ara fem punt i ratlla als episodis de violència que de cap manera volem que es repeteixin a la ciutat”.\nL’alcalde de Vic, Josep Maria Vila d’Abadal, ha lamentat l’anunci de la CUP de sortir de l’acord signat si hi entrava la PxC i, en aquest sentit, ha assenyalat que “ningú té dret a excloure els altres grups sobre la seva acció i la seva representació”. Per Vila d’Abadal, també calia quela CUP fos al manifest.\nWWW.EL9NOU.CAT, 07/05/2012; PxC se suma al manifest contra la violència de l'Ajuntament de Vic i obliga la CUP a sortir-se'n\nLa moció s'ha aprovat amb els vots a favor de CiU, ERC i PxC; ICV s'ha abstingut i SI, PSC i CUP hi han votat en contra.\nLaura Busquets / ACN.- Plataforma per Catalunya ha acabat firmant el manifest en contra de la violència i la CUP ha respost retirant la seva firma del document. Ho va fer al ple d’aquest dilluns a través d'una moció amb la que se sumava al manifest que el passat 25 d'abril van signar la resta de grups municipals, després de dos lamentables episodis ocorreguts a la ciutat amb els regidors de PxC com a protagonistes. La suma de Plataforma al manifest de condemna, però, ha provocat que la CUP se'n desdigui.\nMalgrat que la resta de grups de l'oposició van insistir a dir que el posicionament de Plataforma arribava tard, l'equip de govern es va mostrar conciliador amb el grup d'Anglada.\nLa moció de Plataforma per Catalunya va ser una de les quatre que l'alcalde va decidir incloure a l'ordre del dia, entre les nou que s'havien presentat. No es va incloure, en canvi, la de la CUP que es referia als mateixos fets i que demanava que l'Ajuntament es presentés com a acusació popular en la causa contra Josep Anglada per la presumpta agressió. El grup independentista va intentar presentar-la per la via d'urgència, però ni l'equip de govern, de CiU i Esquerra, ni Solidaritat, que vol donar l'afer per tancat, els van donat suport. El debat va acabar amb l'alcalde cridant a l'ordre quan des del públic es va desplegar una pancarta que deia: PxC, democràcia a cops de puny’.\nL’alcalde renya Raurell i Anglada pels retrets continus al ple\nJosep Maria Vila d’Abadal va fer aquest toc d’atenció, perquè, segons va dir, els últims plens Anglada s’havia moderat. Ahir, però, va fer saltar el socialista Jacint Raurell per les constants referències a l’anterior govern tripartit de la Generalitat. L’origen de l’enganxada van ser dues mocions, que es van acabar aprovant, per suspendre cautelarment la liquidació de les plusvàlues als desnonats i en favor de la dació en pagament.\nNomenen Josep Maria Solà i Sala cronista de la ciutat i inicien el tràmits per proclamar vigatà il·lustre Joan Riera i Rius\nRiera, que va morir l’any 1992, era un constructor de la ciutat a qui se li atribuiexen els primers habitatges socials de Vic, les conegudes com les cases d’en Riera, de l’Estadi. També va ser un activista social, formant part de múltiples entitats.\nEl nomenament de Solà i Sala, periodista, historiador i narrador de la cavalcada de reis, com a cronista, tampoc va estar exempt de polèmica. Solidaritat es va abstenir pels dubtes que té sobre el passat de Solà durant el franquisme. Les proclamacions es van fer amb els fills de Riera i el mateix Solà i Sala al públic.\nWWW.OSONA.COM, 07/05/2012; PxC s'adhereix al manifest de Vic contra la violència,la CUP se'n surt\nUn petit matís en el document, a instàncies del partit de Josep Anglada, permet la incorporació de PxC, que no deixa de tenir tocs rocambolescs. El ple de Vic, marcat per un acalorat debat a les mocions.\nRedacció.- L’Ajuntament de Vic, en la sessió del ple celebrada aquest migdia, ha acceptat una moció de PxC, on s’insta a canviar un apunt del manifest contra la violència, que fa uns dies van signar tots els grups municipals a excepció de PxC. El matís és simple, treure “regidor” i posar “regidors”, en relació als presumptes intents d’agressió que van patir Josep Anglada i Marta Riera, que van denunciar els dos regidors de PxC (inicialment no es contemplava el de la regidora).\nAmb aquest petit canvi, PxC ha anunciat que signarà el manifest (que Anglada no va signar en un primer moment perquè tenia un compromís amb una televisió). Automàticament, la CUP ha rebutjat formar part del document i ha dit que retirava la seva signatura.\nLa intenció política de l’equip de govern en acceptar la presència de PxC és clara: es vol que tots els partits es comprometin en la pau social i si algú se’n desentén se li passaran comptes a posteriori. Per això, des d’ERC i CiU es lamenta la sortida dela CUP.\nEl ple ha tingut altres punts importants, com l’aprovació per iniciar l’expedient per nomenar vigatà il·lustre Joan Riera i Rius, i el nomenament de Josep M. Solà i Sala, que estava presenta a la sala, com a cronista oficial de la ciutat. La decisió no ha tingut la unanimitat de tots els partits, la qual cosa ha criticat l’alcalde, Josep M. Vila d’Abadal.\nAnglada defensa la pau social\nLa moció de PxC demanava que també s’introduís al manifest contra la violència, com així s’ha fet, la persecució i el presumpte intent d’agressió de Marta Riera, regidora d’aquesta formació, que va denunciar ella mateixa. Amb aquest afegitó, PxC s’ha adherit al manifest, la qual cosa ha provocat la retirada immediata de la signatura de la CUP al document. “El diàleg i l’ordre han de ser els pilars de la nostra societat”, ha defensat Anglada.\nEls altres partits de l’oposició (PSC, ICV-EUiA i SI) han vist sense massa alegria com es tornava a portar al ple un debat que ells ja havien donat per tancat amb la signatura del manifest. Malgrat aquest matís, els tres partits no hi han votat en contra i han optat per l’abstenció. Tampoc han pres una mesura dràstica com la CUPi han seguit adherits al manifest, tot i la incòmode incorporació de PxC.\nLa moció ha tirat endavant gràcies als vots de PxC i l’equip de govern, que ha vist amb bons ulls la incorporació de la formació de Josep Anglada a una declaració institucional contra qualsevol tipus de violència. “Volem pau social i això és el que importa”, ha dit Anna Erra (CiU), que ha demanat als partits “una reflexió”. “A partir d’ara, punt i ratlla. Tots ens hi comprometem”, ha afegit.\nVila d’Abadal, per la seva banda, ha donat la benvinguda a PxC en el manifest i ha lamentat que la CUP es retirés del mateix. “Ningú té dret a excloure els altres. Em sap greu”, ha apuntat l’alcalde.\nEL PLE, EN BREU\nLa voluntat de Vic passa per no impulsar cap referèndum sobre la possibilitat que el barri de Quatre Estacions de Sant Llàtzer passi a Calldetenes, tal com havia informat algun mitjà. Tot i això, l’alcalde ha reconegut a Anglada que n’havia parlat amb el seu homònim de Calldetenes.\nPxC troba massa cars els pantalons de la Guàrdia Urbana , que costen uns 100 euros. El regidor de Seguretat, Joan Ballana, diu que a tot Europa només hi ha un proveïdor i que la majoria d’agents de l’Estat utilitzen els mateixos pantalons, que són especials.\nAnglada ha preguntat si s’ha procedit a fer cap identificació de les persones que van intentar agredir Marta Riera.\nWWW.OSONA.COM, Vic nomena Josep M. Solà i Sala cronista oficial de la ciutat\nEl ple també ha aprovat l’inici de l’expedient per atorgar a Joan Riera i Rius el títol de vigatà il·lustre.\nRedacció.- El ple de l’Ajuntament ha nomenat avui, en el ple celebrat aquest migdia, nomenar Josep M. Solà i Sala cronista oficial de la ciutat. L’equip de govern ha defensat la tasca de Solà en els seus escrits, cròniques i columnes al llarg de anys i anys sobre els fets, la gent i els costums de la ciutat.\nEl nomenament s’ha aprovat amb els vots de tots els partits, exceptela CUPi SI, que s’han abstingut, per raons diverses. La manca d’unanimitat ha irritat a l’alcalde, que ha criticat la posició dels dos partits. Tot i això, Solà i Sala, que estava presenta a la sala en cadira de rodes, ha rebut un fort aplaudiment del consistori i la majoria d’assistents al ple, quan s’ha fet efectiu el seu nomenament.\n“Ningú pot posar en dubte el vigatanisme i l’amor a la ciutat de Solà i Sala. Un home valorat i estimat”, ha dit Josep Anglada (PxC). El portaveu de PxC ha anat més enllà i ha lamentat que “no se li atorgués la medalla d’or de la ciutat, tal com s’havia previst en un principi”.\nJoan Riera, un vigatà ‘compromès’\nMenys polèmic ha estat el segon nomenament. El ple ha decidit iniciar l’expedient per nomenar Joan Riera i Rius (1919-1992) vigatà il·lustre. A la sala hi eren present els seus fills i altres familiars.\nEL 9 NOU, 11/05/2012; Pàg. 8, 23 i 24 Anglada acaba firmant el manifest contra\nCiU i ERC s’alineen amb la PxC en les dues votacions referides als incidents dels últims dies\nJ.C. Josep Anglada ha sortit victoriós del seu pols amb la CUP. El grup independentista d’esquerres, el tercer del consistori vigatà, pretenia fer un front comú per aïllar Anglada i la intolerància de l’Ajuntament.En poc més d’una setmana, Anglada ha donat la volta a la situació. Després de ser l’únic que no firmés el manifest contra la violència de fa dues setmanes, després dels incidents que va protagonitzar ell el 22 d’abril a la plaça Major, al ple de dilluns va aconseguir el suport de CiU i ERC perquè li votessin una moció perquè es modifiqués el text. Tres dels grups de l’oposició –CUP, PSC i SI– hi van votar en contra, i ICV es va abstenir. Amb la modificació del text –que consistia a afegir una referència als insults a Marta Riera que PxC vesteix d’intent d’agressió–, Anglada s’afegia al manifest, tot convidant-ne la CUP a sortir-ne. Georgina Rieradevall, portaveu de la CUP, va confirmar que en sortien, en entendre que ja no era el text consensuat el 25 d’abril i que, en firmar-lo el principal al·ludit pel manifest, aquest perdia tot el valor i era “paper mullat”.\nDe fet, sense arribar a desmarcar-se’n com va fer la CUP, PSC, ICV i SI van retreure també a PxC i l’equip de govern que s’aprovés la moció. “Nosaltres donem el tema amb la firma del manifest i el donem per bo amb el text inicial”, va dir Iban Lapeira (SI). “El tren els va passar de llarg el dia 25 i no van venir a la junta de portaveus”, va retreure Jacint Raurell (PSC) a Anglada, que va preferir anar a un xou televisiu que a la reunió. Ni ell ni cap dels altres Quatre regidors que, segons Anglada, o tenien feina o estaven malalts. Xavier Tornafoch es va pronunciar de forma similar: “El moment de discutirho era el dia25”.\nLa CUPva intentar entrar per via d’urgència la moció on demanava que l’Ajuntament es presentés com a acusación popular per l’agressió d’Anglada a dos joves el dia 22. Altre cop els vots de CiU, ERC i PxC, aquesta vegada amb SI, els va impedir que ni tan sols s’entrés a debatre la moció. Només PSC i ICV van donar suport a la intenció dela CUPde discutir la moció.\nConsti en acta Els pantalons de la Guàrdia Urbana\nPxC va demanar si no es podien trobar en el mercat uns pantalons per ala GuàrdiaUrbanamés barats que els 109 euros que es paguen actualment.\nVic no està disposat a fer cap referèndum a les 4 estacions L’alcalde de Vic, va desmentir en el ple de dilluns que l’Ajuntament que ell presideix estigui disposat a fer cap referèndum al barri de les 4 Estacions. Ho va respondre a una pregunta de PxC, després que l’alcalde de Calldetenes anuncies fa uns dies que els dos ajuntaments havien arribat a un principi d’acord per fer el referèndum i que aquest fos vinculant.\nUNA DETENCIÓ QUE CAUSA ESTRANYESA. EDITORIAL EL9NOU\nLa detenció d’un jove vigatà acusat de trencar un retrovisor del cotxe de Josep Anglada, de PxC, causa estranyesa, perquè és poc habitual que per acusacions d’aquest tipus els acusats hagin de passar la nit detinguts a la comissaria. En casos així, els acusats han d’anar a declarar a la comissaria i al jutjat que tramita el cas i, finalment, anar a judici.\nDetencions com la que es va produir abans-d’ahir són excepcionals i més encara si fa dies que han passat els fets. Josep Anglada ha aconseguit ser el centre de la informació des del diumenge que va celebrar la festa del seu partit a la Bassa dels Hermanos de Vic.\nLa setmana següent hi va haver dues manifestacions en contra d’Anglada. Una d’espontània el dia de Sant Jordi, l’endemà de la presumpta agressió. I la segona, el dia següent, que va finalitzar davant del domicili d’Anglada. Va ser en aquesta segona manifestació que alguns dels que hi participaven van veure Anglada i van perseguir-lo. Va poder fugir amb cotxe, però, segons va denunciar, un dels joves que l’empaitaven va trencar-li el retrovisor.\nPrecisament el presumpte autor és el noi detingut, que va passar la nit de dimarts a dimecres a les dependències policials. Tots els grups de l’Ajuntament\nde Vic, tret de PxC, van signar un document en què rebutjaven la violència i actes com els que havien passat el diumenge de l’agressió dels dos joves.\nPosteriorment, Anglada va demanar que s’afegís al document la condemna per l’intent d’agressió que, segons ell, va patir la seva número dos, Marta Riera, i que segons testimonis presencials no es va tractar de cap agressió, sinó que un grup de persones la va insultar. Amb aquest afegitó, PxC es va sumar al document, però la CUP se’n va desentendre, perquè va considerar inadmissible la concessió que s’havia fet a PxC. Finalment, Anglada va presentar una denúncia contra dos joves vigatans per amenaces contra ell fetes des de les xarxes socials.\nJosep Comajoan La rialla d’orella a orella d’Anglada\nDilluns, 7. La imatge del ple de Vic és la de la cara de rialla d’orella a orella de Josep Anglada després que CiU i ERC li votessin la seva moció per modificar el text del manifest contra la violència. Amb el beneplàcit de CiU i ERC a la moció d’Anglada, aquest afegia la seva firma al manifest i convidava la CUP a sortir- se’n. Ni falta que feia. La CUP anunciava que no jugava en aquest joc i considerava el manifest com a paper mullat. Qui havia fet una setmana abans un primer pas per aïllar la intolerància de l’Ajuntament, quedaven ells aïllats. I és que, com deia la setmana passada, és força més fàcil aïllar la discrepància i la dissidència que no pas la intolerància\nDimarts, 8. Intercanvi d’uns quants correus electrònics amb Josep Anglada.\nLi reitero el meu pronòstic que si la PxC decau algun dia no serà per falta de suport al seu missatge populista i fàcil ni probablement perquè l’enganxin en algun dels múltiples judicis pels quals ha passat, passa i passarà. L’enemic, per dir-ho d’una manera entenedora, el té a casa. Li adjunto el vídeo d’un reportatge a TV3 on el seu candidat a les últimes municipals a Cornellà es proclamava ferm partidari de Hitler i el nazisme. Ja el va expulsar, em respon. Bé, vaja. També li enllaço l’escrit de dilluns al bloc d’Enric Ravello, que firma com a secretari de relacions internacionals de PxC un article entusiasta amb el bons resultats de la neonazi Alba Daurada a les eleccions gregues de diumenge. La premsa, hi diu entre altres coses, “n’hauria de prendre nota”. Doncs això, que en prenem nota. Aquí, també.\nDIARI DE VIC, 09/05/2012; PÀG. 3 Plataforma per Catalunya se suma al manifest contra la violència de l'Ajuntament de Vic mentre que la CUPen surt\nLa moció s’ha aprovat amb els vots a favor de CiU, ERC i PxC; ICV s’ha abstingut i SI, PSC i CUP hi han votat en contra.\nVic.- ACN.- L’Ajuntament de Vic ha aprovat al Ple d’aquest dilluns una moció presentada per Plataforma per Catalunya en què s’instava a canviar el prèambul del manifest contra la violència que van signar fa quinze dies tots els grups muinicipals excepte PxC.\nSegons el portaveu de la formació, Josep Anglada, "per dignitat no podíem signar un document que el preàmbul obviava les amenaces i insults que va partir una de les regidores", en relació al que ells qualifiquen d'intent d'agressió que van patir Anglada però també Marta Riera (PxC) i que no es contemplava en el text. Amb la signatura de PxC,la CUP ha rebutjat formar part del document i ha retirat la signatura. L'alcalde de la ciutat ha lamentat la sortida dela CUP.\nFa quinze dies Vic va viure una protesta contra Josep Anglada per haver agredit, presumptament, dos joves que van necessitar assistència mèdica. Durant la manifestació, es van produir uns incidents que van motivar que els grups polítics de l'Ajuntament de Vic decidissin elaborar i signar un manifest que condemnava la violència i es posicionava a favor de la convivència, el diàleg i l'ordre com a "pilars fonamentals"del model de ciutat. CiU, ERC, CUP, PSC, ICV i SI van signar el text amb l'excepció de PxC ja que segons ha explicat Josep Anglada, ell no hi va poder assistir per un compromís amb un mitjà de comunicació.\nDurant el ple d'aquest dilluns, Anglada ha explicat que el seu grup comparteix el manifest, raó per la qual l'ha volgut signar, i ha afegit que "per davant de tot s'ha de defensar l'interès de la ciutat davant els interessos dels partits".\nAnglada ha assenyalat no estar d'acord amb el preàmbul del manifest amb la introducció: "després dels greus fets ocorreguts diumenge passat, 22 d'abril, protagonitzats per un regidor de la ciutat qui presumptament va agredir dos joves i, després de la persecució i presumpte intent d'agressió al mateix regidor, dimarts passat, 24 d'abril, en el decurs d'una concentració no comunicada convocada en contra del racisme i la xenofòbia, els grups polítics de l'Ajuntament de Vic manifesten que...". El motiu és que no es feia referència als insults i presumptes amenaces a una altra regidora de PxC, Marta Riera.\nAnglada ha agraït la voluntat tant de l'alcalde com del regidor de Seguretat, Joan Ballana (ERC) perquè PxC signés el manifest i ha carregat contra la CUP acusant els seus membres de "practicar constantment la violència".\nPer la seva banda, SI ha argumentat el vot en contra perquè, segons el seu portaveu, Iban Lapeira, "ja varem deixar tancada aquesta qüestió amb la signatura en primera instància del manifest el qual donem per bo i no volem\ntornar a parlar sobre l'incident ja que només serveix per fer-ne més caldo de cultiu". ICV s'ha abstingut i Xavier Tornafoc, el seu portaveu, ha dit que el moment de la signatura era "quan ens varem reunir tots després dels fets i tampoc volem tornar a treure una qüestió que és redundant". Amb tot, Tornafoch ha condemnat els insults i presumpte intent d'agressió a la regidora de PxC.\nEl portaveu del PSC al consistori, Jacint Raurell, ha lamentat si Riera va ser víctima d'insults i ha condemnat els fets amb violència "vinguin d'on vinguin". Però ha assenyalat que la reunió "era prou important per ser-hi" i ha afegit que "ara el tren ja ha passat de llarg". El grup del PSC ha votat en contra la moció de PxC.\nLa portaveu de CiU al consistori, Anna Erra, ha assenyalat que "és important que PxC signi el manifest" i ha afegit que "com a equip de govern responsable volem la pau social, objectiu principal de la ciutat". A més, la regidora ha anunciat que "a partir d'ara fem punt i ratlla als episodis de violència que de cap manera volem que es repeteixin a la ciutat".\nL'alcalde de Vic, Josep Maria Vila d'Abadal, ha lamentat l'anunci de la CUP de sortir de l'acord signat si hi entrava la PxC i, en aquest sentit, ha assenyalat que "ningú té dret a excloure els altres grups sobre la seva acció i la seva representació". Per Vila d'Abadal, també calia quela CUP fos al manifest.


La quarta parada - Diari La Veu\nTercera parada de les nou... Puja una senyora molt grossa, entre ofecs. En una mà duu un parell de pesades bosses de supermercat i en l’altra manté apegat a l’orella un enorme telèfon mòbil que intermitentment emet unes llampades de llum violeta. Parla a crits -com si estigués sola- del cretí del seu marit que aquest any diu que vol fer el dinar de Nadal a ca la insuportable de la seua mare... Algú imagina aquell dinar i li venen arcades. Puja també una estudiant universitària menuda, esvelta, de cuixes arrodonides, rostre enigmàtic, uns llavis molsuts que donen unes ganes irresistibles de mossegar lentament. La xicota s’asseu al seu davant, treu el telèfon i, aleshores, resta quieta, paralitzada davant la pantalla. Ara prem delicadament els llavis. Somriu. Es fa endarrere els seus cabells pèl-rojos. Sospira. Torna a somriure sense deixar de mirar l’aparell. Sospira de bell nou... Puja un vell elegantment vestit, alt com un Sant Pau, amb un coll llarg com el d’una tortuga el qual dissimula amb un enorme mocador vermell de seda. Potser és estranger. Té un ulls blavíssims i unes restes de melena que encara conserven un color lleugerament daurat. Del ben segur que morirà, d’ací a no massa, amb aquell residu de joventut capil·lar. Puja també l’home més menut que mai no s’ha vist en tota aquella ciutat de prodigis. Tan i tan menut que sembla que siga sorgit d’un conte de fades. Vesteix un xandall i va cofat amb una gorra vermella de llana. Finalment, puja ella. Es queda dreta al costat de la porta. Vesteix un llarg abric negre de llana. Un jersei de coll alt, també negre. Unes sabates negres amb uns talons molt discrets. La seua pell continua sent molt pàl·lida i es percep suau com el vellut. Són els mateixos llavis de sempre, d’un roig apagat, a penes insinuats. Aquells llavis que tantes vegades ell havia resseguit amb el tou d’un dit com qui repassa el traç perfecte d’una pintura per tal de sentir el seu batec més íntim. La mateixa mirada melangiosa, aquells ulls de la lluna grossos com el puny. Duu les mans a les butxaques.\nA Hèctor B. se li entelen els ulls. No pot ser. Fa una eternitat que no l’havia vist, que només havia pogut somiar-la, recordar-la, desitjar-la en la distància més dolorosa de totes... I ara, de sobte, la té allà mateix. Només ha d’allargar el braç una mica per tocar-la, allargar les puntes dels dits... potser només fent això tornaria a ser-hi de bell nou dins d’ella, plenament... No sap què fer. S’ha quedat totalment paralitzat, indefens.\nEl vell estranger estossega. La senyora grossa continua parlant sense parar, sense respirar. La jove estudiant acaba de sentir una coïssor agradable entre les cames. Uns xiquets malcriats criden al fons del bus, canten, salten com si foren micos... L’èsser diminut ara escolta Aretha Franklin amb un somriure d’orella a orella... s’imagina amb Marilyn en un elegant bar de la tercera avinguda de Nova York... Beuen una ampolla de Mumm... ell de sobte s’abraona sobre ella i li mossega el mugró del pit esquerre per sobre el seu jersei morat d’angora. El jersei queda mullat en aquella part i a ell se li omple la boca de pelussa... Marilyn riu com una boja i els pits li ballen...\nComença a ploure. Ell no sap què fer. Saltaria sobre ella, l’abraçaria, se la menjaria a poc a poc a mossegades petites... moriria per un sol bocí del seu alè ben a la vora de la seua boca... la dona només mira per la finestra. Plou, dèbilment. Ara li diria tot el que durant aquests anys ha callat però no creu que el puga escoltar. En qualsevol cas, de què serviria? Es desespera. Li parla sense despegar els llavis: on has estat tots aquells anys? Què has fet? On ets? On vas...? s’acaba el temps, implacable, malparit, el temps fill de puta, impossible ara tornar endarrere... Recordes quan no existia el temps? Recordes quan érem immortals?... No, potser no te’n recordes... o potser sí... Tindràs uns fills i un marit, una vida d’ordre com la que tots tenim. Uns costums castíssims d’acord al deure moral de servir els teus. Ausades que has estat enyorada.... Digues-me alguna cosa? Un sí o un no... Capcineja només si vols... mostra’m un pit, castament si vols... dóna’m la mà... Ella, però, no sent res. Només mira per la finestra. No l’ha vist. No el veu. Potser no el veurà. Ell calla... Bé, rebenta de silencis.\nQuarta parada de les nou... Només baixa ella. Continua plovent. El nan ja ha tombat sobre el seient de cuiro vermell d’aquell bar de la Tercera, el cos imponent de Marilyn. L’escomet amb l’ímpetu d’un brau... Marilyn s’enrosina i riu molt feliç, deslliurada del tot al plaer... El vell estranger tornar a estossegar molt poques hores abans de morir... la senyora grossa continua parlant i parlant i parlant... Plou. És una pluja fina i freda. Ell es queda al seu seient, quiet, sense saber què li cal fer ara. El bus arrenca de nou i enfila l’avinguda en direcció cap a l’infinit. D’esquitllentes la veu peuplantada sobre la vorera. És una dona encara molt fina, bella. Una dona pàl·lida que vesteix tota de negre...


CONVOCATÒRIA OBERTA - OPS\nObservatori de Patrimoni Sonor Pirineus- Mediterrània\nOPS-PM és una aliança d’organitzacions culturals i científiques transfronterers per a l’intercanvi de coneixement, enregistrament sonor, creació i promoció del patrimoni i identitat sonora Euroregional de Pirineus – Mediterrània co-finançat pel programa Euroregió, creat per Sound Earth Legacy amb la participació dels socis Casa d’Artistes (És far cultural),\nCIRDOC i Museu Balear de Ciències Naturals.\nL’objectiu de la convocatòria és apropar els contextos culturals de l’Euroregió: les Illes Balears, Catalunya i Occitània.\nEl projecte preveu la selecció, a través de convocatòria pública, de 3 residències artístiques i 1 beca d’enregistrament sonor que durarà entre el 2 i el 15 de maig. La residència consistirà en l’enregistrament sonor de diversos emplaçaments del territori i la creació d’una peça sonora i musical a partir de l’enregistrament del sons naturals obtinguts per l’artista.\nLa beca d’enregistrament sonor serà per seleccionar a una persona que amb el seu equip tècnic pugui enregistrar diversos punts de l’illa de Mallorca amb el suport del Museu Balear de Ciències Naturals.\nEls projectes seleccionats comptaran amb mentories online i acompanyament al terreny durant el procés d’investigació per identificar els punts clau de cada territori i l’importància\ndel seu patrimoni natural. OPS preveu la presentació dels projectes dels artistes seleccionats a finals del 2022. El format d’aquesta presentació serà la realització d’una activitat en la qual el públic pugui interactuar amb les/els artistes i les seves propostes. A més a més, tots els continguts es pujaran al mapa digital de la web www.ops-pm.eu i estaran accessibles per tothom. Els continguts sonors originals formaran part d’un programa (podcast i en línia) a Ràdio FAR (www.radiofarmenorca.com).\nDATES DE LES RESIDÈNCIES I TERRITORIS\n1 artista per RESIDÈNCIA HÍBRIDA AMB SOUND EARTH LEGACY\nLloc a enregistrar: Parc Natural de Collserola\nHonoraris: 1200€ (amb impostos inclosos)\nEnviar propostes a info@soundearthlegacy.org\n1 Artista per RESIDÈNCIA FÍSICA a CASA D’ARTISTES (ES FAR CULTURAL , Menorca ) . Del 3 al 18 de maig de 2022.\nLlocs exemple a enregistrar: Parc Natural de l’Alburefa des Grau, Reserva marina del nord de Menorca, illa de l’aire, Barranc d’algendar, Far de Favaritx, Far de Cavalleria\nAquesta residència ofereix a part dels honoraris de 1200€ (amb impostos inclosos) d’una ajuda per a desplaçaments de producció de 200 € (per l’enregistrament de sons) i 150 € de subsistència.\nEnviar candidatures al correu: art@esfarcultural.net\n1 artista per RESIDÈNCIA FÍSICA amb CIRDOC Maig de 2022\nEnviar proposta a residencia@oc-cultura.eu\nEnregistraments realitzats sobre el terreny (costa del Llenguadoc o massissos i valls de la regió d’Occitània), amb els fons d’arxiu sonor conservats al CIRDOC – Institut Occità de Cultura o qualsevol altre fons, document, pràctica o mitjà de comunicació propi del Pays d’Oc .\nAquesta residència ofereix a part dels honoraris de 1.200 € (amb impostos inclosos) d’una ajuda a la producció, de 200 € per a desplaçaments de producció (desplaçaments per poder\nenregistrar els sons) i 275 € de subsistència.\n1 Beca de creació honoraris 700 € i 140 € per despeses de desplaçament per enregistraments dels sons a l’illa.\nPer sensibilitzar a la població de l’emergència climàtica, L’OPS-PM fa una crida a artistes de Catalunya, Balears i Occitània amb interès pels diferents territoris i ofereix:\nUna Residència artística per enregistrar sons a diferentes àreas naturals del territori.\nProducció d’una obra sonora i musical a partir d’aquests sons a Barcelona, Menorca i Bèziers\nBeca artística sonora a Mallorca on un/a artista farà els enregistraments sonors a diferents punts naturals de la illa.\nDespeses de les activitats de difusió dels projectes a càrrec de l’organització (comunicacions digitals, cartelleria, impressions, etc.)\nL’artista ha de disposar d’un equip bàsic d’enregistrament\nL’artista he de tenir possibilitat de poder desplaçar-se amb vehicle propis per poder enregistrar els sons en diferents espais per Menorca, Mallorca i Béziers.\nAl final de l’estada a la residència de Menorca es farà un TALLER OBERT per mostrar el procés d’investigació artística al públic local.\nL’artista haurà de fer una factura pels honoraris i despeses.\nL’OPS-PM tindrà drets compartits dels sons, i els de la obra en cas que es vulgui pujar a plataformes digitals de streaming de Sound Earth Legacy (spotify, deezer, itunes, etc..)\nENTREGA DE L’OBRA FINAL MASTERITZADA I ELS SONS: 15 de Juny\nEls i les artistes podran rebre assessorament en aspectes relacionats amb la investigació i/o creació dels projectes artístics i les activitats de difusió durant el període de residència.\nTambé es farà difusió del seu projecte a través dels circuits culturals dels quals participin els centres col·laboradors.\nEl jurat estarà constituït pels socis euroregionals de l’OPS-PM.\nLa data límit per presentar les propostes serà el 20 de març.\nEl 8 d’abril els candidats/es seleccionats/es seran notificats/es per e-mail i els seus noms seran anunciats a la pàgina web i a les xarxes socials del projecte OPS, així com a la pàgina web o xarxes dels participants.\nLa convocatòria és oberta a artistes individuals i col·lectius majors de 18 anys residents als territoris i interessats en la creació sonora. A aquests se’ls convidarà a col·laborar amb una\nxarxa d’experts i professionals de l’àmbit creatiu i científic.\nQualitat de la investigació sonora i proposta artística a desenvolupar a partir del sons enregistrats.\nConnexió amb l’entorn.\nCriteris generals com a estètica, originalitat, concepte convincent, innovació i la tècnica i qualitat de la presentació.\nL’adequació i interès de la proposta segons els objectius i línies de la present convocatòria.\nEls dossiers s’han de presentar en un sol document i poden estar escrits en català, castellà o francès i han de contenir els següents apartats:\nCARTA DE MOTIVACIÓ on s’indiqui l’interés en la residència, els emplaçaments específics de cada lloc i breu explicació del projecte d’investigació i creació que es vol desenvolupar.\nDOSSIER DE TREBALL RECENT amb el següent índex: statement artístic, mostra de treballs sonors recents, cv artístic i web/xarxes socials.\nCedir el dret d’exhibició, mostra, distribució o realització d’activitats paral·leles vinculades als seus projectes.\n○ Realitzar el projecte de creació i l’activitat vinculada en els terminis de la residència.\n○ Respectar la normativa de cada espai de residència\n○ Citar les entitats col·laboradores en la difusió del projecte a les seves xarxes socials.\nOPS-PM és un projecte co-finançat pel programa Euroregió, creat per Sound Earth Legacy amb la participació dels socis Casa d’Artistes (És far cultural), CIRDOC i Museu Balear de Ciències Naturals.\nCon la participación de los socios:


la nova botiga en línia ofereix calçat masculí gratuït a les persones sense llar per cada parell de 59 dòlars que compreu per a vosaltres mateixos - Totes Les Novetats\nNo era estrany que Tian Mu passés per algú que vivia al carrer mentre viatjava cada dia a Los Angeles. Després de moltes reflexions, l’esperit empresari tecnològic va decidir avançar el seu millor peu per a la seva comunitat local, dedicant el cor i la “sola” de la seva propera empresa a ajudar les persones sense llar.\nAmb una mica d’inspiració divina, Tian va arribar a Brethren Shoes, una botiga en línia que ofereix la comoditat que es ven.\n'El sensellarisme als Estats Units és tan omnipresent que no podem deixar de sentir-nos aclaparat, però crec en la bondat i la generositat de l'esperit humà', diu el nou CEO de calçat.\nBrethren Shoes és l’única botiga de comerç electrònic per a sabates per a home que utilitza un model de “comprar un, donar un”, popularitzat sobretot per TOMS Shoes. Per a aquells que no són tan familiars, la idea és senzilla: per a cada parell comprat es dona una segona parella. A diferència de TOMS, però, Sabates per a germans se centra únicament a ajudar les persones que viuen sense llar als Estats Units\nEl millor de tot és que el preu i l’elegant selecció dels clients de Brethren quedaran sorpresos, des de les puntes de les ales fins a les botes de motociclistes, tot per 66 dòlars per parell (59 dòlars, amb un descompte de GNN).\nA més, si només voleu donar un parell a algú que ho necessiti sense comprar-ne un, Sabates per a germans ofereix un preu benèfic especial de només 33 dòlars.\nTotes les sabates també no tenen pell, però mai no ho sabríeu mirant-les.\nDesprés d’haver-se llançat al setembre per analitzar les ressenyes, les sabates de donació de Brethren representen actualment un terç de totes les vendes, cosa que demostra un suport significatiu a la creença de Tian que tots som capaços de tenir molta compassió i generositat quan se’ns dóna l’oportunitat.\n'Donar-vos un parell a vosaltres mateixos i a un germà que ho necessiti és un benefici per a tothom', va dir Tian a Good News Network. “Tots necessitem sabates. Tots tenim els nostres viatges a la vida. No hauríem d’arribar-hi tots amb confiança i comoditat? '\nLa primera entitat sense ànim de lucre que rep sabates noves com a part de l’acord de “comprar un, donar un” és Projecte Alegria , que proporciona serveis d’ocupació a dos refugis per a persones sense llar al nord de L.A. a Lancaster, Califòrnia. Quan van rebre el seu primer lot donat, els joves d’allà van quedar encantats de les noves puntades.\n“A tots ens va aportar molta il·lusió i energia positiva. Els clients de Brethren que regalaven les sabates van donar lloc a un augment visible de l’autoestima ”, diu Kim Watson, fundador de Project Joy. “Les sabates van reunir aquest grup de joves. Els vaig veure evolucionar des d’uns nois que han estat compartint un espai fins a una força unificada ... caminant junts com a germans.\nBrethren ofereix als lectors de GNN un fitxer descompte automàtic del 10% (Es dedueixen 6,60 dòlars al finalitzar el pagament) per qualsevol parell de sabates de 66 dòlars que es comprin a través dels enllaços d’aquesta pàgina, i també donen a GNN una petita comissió després de cada compra a aquest preu.\nTambé és un avantatge enorme, sabent que es lliuren sabates gratuïtes a un proveïdor de serveis socials sense llar com Project Joy, amb una mica d’alegria addicional que torna satisfet perquè heu ajudat un jove a posar-se ben alt.\n(Compra en línia aquí i obtenir el descompte automàtic .)\nMULTIPLICA EL BÉ: Comparteix aquest consell per a les vacances a les xarxes socials ...\nEls anticossos podrien ser un nou tractament que 'canvia radicalment la vida' per al TOC i altres trastorns mentals\nEstan sorgint petits boscos a tot Europa, inspirats pel Japó, per ajudar a restaurar la biodiversitat\nLa natura, l’art i l’espiritualitat poden potenciar les defenses del cos\nEtsy es converteix en la primera empresa mundial de comerç electrònic que compensa completament les emissions de carboni derivades de l'enviament\nUna nova investigació diu que ser 'persona de gos' i gaudir dels avantatges dels cadells és al nostre maquillatge genètic\nPer Eliminar el Plàstic, un Alumna Graduada de Disseny Va crear un Empaquetatge Soluble en Aigua per als Fideus Ramen\nUna dona que té mesos per viure del càncer de mama avançat està ‘curada’ a la Primera Guerra Mundial


El càncer infecta fins i tot un diccionari La República\n“VALENCIÀ: 2. m. LING. Llengua romànica parlada a la Comunitat Valenciana, així com a Catalunya, les Illes Balears, el departament francés dels Pirineus Orientals, el Principat d'Andorra, la franja oriental d'Aragó i […]\nEl Dietari del Procés 05/02/2014\n“VALENCIÀ: 2. m. LING. Llengua romànica parlada a la Comunitat Valenciana, així com a Catalunya, les Illes Balears, el departament francés dels Pirineus Orientals, el Principat d'Andorra, la franja oriental d'Aragó i la ciutat sarda de l'Alguer, llocs on rep el nom de català”.\nEl menyspreu cap a l'Acadèmia Valenciana de la Llengua (AVL) que desprèn l'afirmació “el nuevo diccionario no sigue el espíritu del Estatuto” és tan gran que s'apropa a la insuperable incultura de qui ho ha expressat. I quan l'autor de la frase resulta que és el president del País Valencià, és senyal que el territori ha tocat fons. La polèmica generada al voltant de la definició de “valencià” feta pel nou diccionari de l'AVL és una mostra més del cordó sanitari espanyol. S'ha de posar Catalunya en quarantena i no deixar que ningú més s'infecti d'aquest càncer anomenat identitat pròpia o nació. I en cas d'infecció, s'ha d'evitar per tots els mitjans que la malaltia faci metàstasi i degeneri en independentisme. I tot allò que soni a català posa en alt risc els ciutadans. S'ha d'extirpar.\nL'AVL va anunciar divendres passat que el nou diccionari estava llest després de 12 anys de treballs i després de l'esforç de reunir el màxim de paraules típicament valencianes. Un total de 93.349 entrades conformaven una de les grans obres que han de fer renéixer el valencià. De totes elles, però, només una, “valencià”, aixecava una polseguera de magnituds molt sorprenents en la classe política. No en el món acadèmic, sinó en el polític. Tant és així que la presentació del llibre previst per dimarts ha quedaat ajornat sine die, presumiblement per pressions. No obstant això, aquest dimecres i sense avisar, l'AVL ha desafiat el govern popular valencià publicant al seu web el diccionari complet sense avisar. L'executiu de Fabra ja ha anunciat que ha portat el text de l'Acadèmia al Consell Jurídic Consultiu valencià -que al seu torn, ja ha dit que el valencià serà allò que l'AVL determini.\nDiscutir la legalitat d'una investigació d'un òrgan científic, com és el cas, és com dir que el fet de descobrir un remei pel càncer no s'ajusta a la legalitat. A alguns habitants de la Moncloa i del Congreso ja els agradaria saber quin és el medicament per acabar amb el càncer català, ja que el busquen del tot desorientats. La politització i judicialització de la vida pública ha arribat a uns límits que recorden cada vegada més al nostre passat més fosc.


Comprar una Tiny House Serena.House\nLes nostres Tiny Houses\nTINY HOUSE AUTÒNOMA I ECOLÒGICA\nCREEM TINY HOUSES AUTÒNOMES I ECOLÒGIQUES PER OFERIR-VOS EXPERIÈNCIES ÚNIQUES\nAutònoma o connectada, fixa o mòbil, amb tots els acabats o sense moblar, per a una parella o per a una família. Concebem i construïm micro-habitatges personalitzats en funció de l’estil de vida de cada un dels nostres clients\nCreiem en un hàbitat respectuós amb el medi ambient, donant prioritat a una utilització òptima de les energies renovables, per un confort de vida moderna responent a les necessitats d’una societat respectuosa\nCàlides i íntimes, les nostres Tiny Houses estan creades segons les teves necessitats\nEls nostres habitatges són habitables durant tot l’any, i adaptats a les 4 estacions\nDonem prioritat als materials naturals que respecten el medi ambient\nAïllada amb materials ecològics\nRegulació natural de la humitat\nTractament natural de les deixalles generades\nEstalvi d’aigua de 100L per dia/personaElectricitat 100% solar\nTreballem en coordinació amb els nostres clients\nCada model està dissenyat de forma personalitzada\nConstruïda a mida segons els teus desitjos\nSOL·LICITA EL NOSTRE CATÀLEG\nDes de la concepció inicial, fins als detalls més minuciosos, cada Tiny House està fabricada a mida i amb cura pel nostre equip, en el nostre taller situat a Tona, al cor de Catalunya\nCada model respon a una necessitat, un estil de vida i una distribució particular. Si bé cada una de les nostres Tiny Houses està construïda completament a mida; havent creat, experimentat i viscut en diversos habitatges mòbils, hem concebut els models que creiem que es corresponen més als usos dels nostres clients, i que podràs personalitzar com et sembli amb el nostre equip\nAJUDA A L´AUTO-CONSTRUCCIÓ\nVols construir la teva pròpia Tiny House? Posem a la teva disposició els nostres consells, la nostra experiència i la nostra xarxa de proveïdors, per tal d’acompanyar-te en aquest projecte apassionant que és l’auto-construcció d’una Tiny House\nMÉS QUE UN PROJECTE, UNA AVENTURA\nDescobreix la gènesi de la nostra aventura en vídeo, en companyia de Maxence, el feliç habitant del primer prototip realitzat amb l’Antoine, fundador de Serena.House\nVOLS COMPRAR UNA TINY HOUSE?\nUn despatx, una biblioteca, habitació de convidats… l’únic límit és la teva imaginació. Demana el nostre catàleg de Tiny Houses i ens posarem en contacte amb tu


L’Ermita i la Verge – Masia El Villar\nL’Ermita i la Verge\nL’ermita de Santa Maria del Villar és una ermita romànica enclavada en el terme municipal de Bigues i Riells dins de l’àmbit de l’antiga parròquia rural de Sant Mateu de Montbui.Aquesta església era una de les parròquies medievals de la Baronia de Montbui, i va passar més tard a dependre de Santa Maria de Caldes de Montbui. Actualment està inclosa en el bisbat de Vic des de 1946 i pertany a la parròquia de Sant Feliu de Codines, que és molt més a prop que Sant Vicenç de Riells.\nL’ermita té molts elements romànics. Es tracta d’un temple d’una sola nau rectangular, de dimensions reduïdes, amb absis semicircular a llevant, com manen els cànons del romànic, amb una finestra de doble biaix, feta amb pedra regular i coronada amb un arc de mig punt. La coberta de la nau és barroca. En el frontis o façana principal, orientat cap a l’Oest, hi ha la porta, sense massa elements destacables, amb una inscripció de la reforma feta al 1799 per Ramon de Montagut i de Villar. També hi ha un òcul i una espadanya d’un sol ull. La coberta és de dos vessants i de teula arábiga, com l’absis.\nEn aquesta esglesiola es dóna culte a la Mare de Déu del Villar, la seva patrona. Un cop l’any, el Dilluns de Pasqua es celebra l’Aplec del Villar on es canten uns Goigs “en llaor de la Mare de Déu”. Aquest aplec és una de les festes culturals del municipi.\nLa imatge original més antiga, -del segle XIV?- era una talla romànica que va desaparèixer durant la Guerra Civil. Era una imatge petitona, d’uns 30 centímetres, de la Verge asseguda amb l’infant Jesús sobre el genoll esquerre i recolzant-se en el braç de la Mare de Déu. Es conserva una fotografia de l’any 1925 de la talla original. Actualment existeix una còpia en pedra.\nHi ha una altra imatge que segurament és del segle XVIII, segurament barroca. És de terracota. Respecte a la imatge antiga la iconografia ha canviat. La Mare de Déu està coronada, porta una toca sota la corona i una túnica de coll rodó, policromada (blanc, vermell i verd). La cara de la Mare de Déu es perd en l’espai i perd el somriure de la imatge original. Està assentada donant el pit al Nen Jesús i és per això que se la coneix com la Mare de Déu de la Llet.\nAls anys cinquanta, a l’antic hospital del poble, avui residència d’avis, s’establí una sala de parts que estava presidida per una fotografia de la Mare de Déu del Villar.\nEn aquests moments disposem de dos Goigs diferents: Un de 1894 i l’altre premiat en el Jocs Florals de Sant Feliu a l’any 1947 i editat pels Amics dels Goigs a l’any 1960. Els Goigs que es canten el dia de l’Aplec són els de l’any 1894, però amb una variació d’una nova estrofa afegida: “Costum digne de lloança/és, quan passa el perill/és la seva deslliurança,/la mare dongui al seu fill/el pit, en Vós confiada/de genolls prop vostre altar”.\nL’Aplec de Villar i d’altres\nÉs costum que el Dilluns de Pasqua es faci un aplec a l’ermita i al mas Villar. Actualment té una estructura molt senzilla: Missa, cant dels Goigs i ballada de sardanes a l’era del Villar.\nNo sempre la festa ha estat així. Sembla que abans només es cantaven els Goigs. Per exemple, la Missa es va introduir després del Concili Vaticà II i després d’una Santa Missió es va decidir fer Missa en el dia de l’Aplec. No sabem des de quan es ballen sardanes aquest dia.\nLa concurrència a l’Aplec varia força, sobretot quan plou. Temps enrera es venien bosses d’avellanes torrades.\nNo podem datar l’origen de l’Aplec en aquests moments. La notícia més antiga que s’ha trobat data de 1899 a La Veu del Vallès, 2 d’ abril de 1899. Any IV, n.124, p.8:\n” Demà dilluns es lo dia que, com teniam anunciat, celebrarà la nostra Agrupació Catalanista, la seva inaugural.Poch després de l’arrivada. dels cotxes, ó sia à las 10 del matí, comensarà lo meeting. Se farà en la sala d’ espectacles del Cassino Felicense, haventse designat aquest local per ser lo de mes cabuda de la població: unas 800 personas.No podem citar los noms dels qui pendràn la paraula perquè encara no s’ ha decidit. Lo local estarà adornat ab atributs patriotichs y durant la entrada y sortida, se repartiràn alguns milers de fullas de propaganda, que ha facilitat la Unió Catalanista. A la tarde, tothom anirà à Villa, ahont s’ hi farà lo tradicional aplech. Un coro de Centellas compost de 80 individuos y los coros de Sant Feliu, hi portaran molta animació. A sota d’ aquells centenaris alzinars,al vol de la regalada font, hi haurà bullici en gran.Mentres los uns brenaràn, altras aniran à visitar la Mare de Deu de la capella, pera cantarhi Ios Goigs. Resulta aquesta festa atractívola en extrem.\nLa casa de Villa es antiguissima y malgrat lo perill de caure en alguna inexactitut, ne volem donar cuatre notas históricas. Escribím los següents datos quasi tots de memòria. Los Villá, que suposem son los Vilar, procedian de Vallgorguina. Al darrer terç del segle VIII, ja dona aquesta familia un fill ilustre à la Pàtria, en Joan Vilar, qui es distingeix en guerra contra ‘Is moros contribuhint a sa expulsió de Tona y de Moncada, ab l’Andreu Maspons, en Joan Sallés y altres vallesans. Fundan l’ actual casa de Sant Feliu per allà el segle IX. trobanthi al cap d’ anys à en Pons de Vilar, senyor de Montbuy y.mes tard bisbe de Barcelona. Dit Pons, consagra la iglesia de Sant Feliu al any 1193.Mes endavant, trobem en la mateixa familia à en Pere de Vilar, fundador de la benèfica institució Almoyna de Barcelona. Tenim poch espay per a parlar d’ aquest personatje y de sas obras; preferim per lo tant guardar la paraula per altra ocasió, à un distingit colaborador de LA VEU, que s’ ocuparà extensament del nostre noble cavaller.Lo dia de demà ha sigut esperat per tothom ab dalit; confiem en que serà un dia memorable pel catalanisme. Nos es impossible anunciar lo número de forrasters que vindràn. Però, per las cartas que van arrivant, sabem que vindran catalanistas, de l’Ampurdà y de la Costa, del Camp de Tarragona, del Panadés y d’ altres punts, especialment de Barcelona.\nD’ aquesta comarca no cal dir si ‘n vindran.Y esperem també molt especialment vèurens afavorits per la Junta Permanent de là Unió Catalanista, directora y representant dél catalanisme, entre quins individuos tenim l’ honor de poguerhi comptar al nostre Director de LA VEU DEL VALLÉS. Dias ha que las Juntas de la Unió y de la ‘Agrupaciò estant en continuas relacions per la organisació de la festa, de manera que hem de suposar que revestirà la mateixa serietat que la de Vilassar y altràs.”\nParlant d’aplecs. Existeix una versió sobre els romiatges o aplecs que se celebraven a Sant Feliu de Codines en un estudi fet per l’antropòloga Dolores Juliano, professora jubilada de la Universitat de Barcelona. Va escriure un treball titulat ” Anàlisi estructural d’un sistema de romiatges al Vallès” on Sant Feliu va ser un subjecte important en el seu estudi. Parteix de la base que a Sant Feliu existeixen dos eixos de romiatges que són: El primer eix, de Sant Sadurní (Nord-Oest) a El Villar (Sud-Est); el segon de Sant Sebastià de Montmajor (Sud-Oest) a Sant Miquel del Fai (Nord-Est). Sant Feliu es trobaria a l’encreuament de les dues línees. Entre altres conclusions que no especificarem ara, en treu una que ens ha cridat l’atenció: ” A més, els santfeliuencs que volen engendrar un fill baró han de consumar l’acte sexual amb la testa orientada cap a la muntanya de Sant Sadurní, i els peus, per tant, orientats cap al Villar” \nSi voleu més d’aquesta versió podeu consultar: FABREGAS i SURROCA, Xavier: “El fons ritual de la vida quotidiana”. Barcelona. Edicions 62. 1987. 256 pp.


L'Olot segueix líder després de guanyar el Tàrrega (2-1) - Garrotxa Digital\nLa UE Esportiva Olot continua fort a la primera posició de Primera Catalana després de guanyar el Tàrrega (2-1) al municipal d’esports. El visitant, a més, és un dels equips que es troba en plena lluita per acompanyar el Vic i l’Olot a la quarta categoria del futbol estatal. Els de Nitus Santos van sortir al camp a mig gas, fins que al minut 36 de la primera, una falta picada per Berga va tocar les mans d’un defensor del Tàrrega i l’àrbitre va assenyalar penal. Abel va ser l’encarregat de transformar-lo. A la represa Sergi va marcar el segon gol dels olotins (47′). La sorpresa va arribar quan el Tàrrega va retallar distància amb un gran xut de falta de Carballo (73′). Però no hi va haver temps per res més i l’Olot va endur-se els tres punts.\nL’olotí David Granados aconsegueix la plata al Campionat d’Espanya Infantil de natació\nEl nedador olotí David Granados va ser el protagonista del Club Natació Olot al Campionat d'Espanya Infantil de natació que es va celebrar del 23 al 26 de juliol a Pontevendra, a Galícia. En la prova de 100 metres esquena, el jove esportista va quedar a una…


Xerrada: El vi, un plaer per als sentits — Ajuntament de Tarragona\nEsteu aquí: Inici › Cultura › Agenda › 2019 › La ciència del vi › Xerrada: El vi, un plaer per als sentits\nXerrada: El vi, un plaer per als sentits\nXerrades i congressos, Gastronomia\n13/11/2019 19:00 to 20:00\nCoords: 41.1181881, 1.257364\nCal inscripció prèvia en comciencia@urv.cat\nTarragona Denominació d'Origen\nDes del conreu més ancestral de la vinya fins al procés tecnològic més innovador al celler. En cada glop de vi s'amaga no només molta recerca històrica, també altres disciplines científiques que el converteixen en un producte viu, únic i en evolució constant. De la mà d'investigadors, investigadores i docents de la Universitat Rovira i Virgili, aquest cicle pretén descobrir tot el que envolta el món del vi a través d'una passejada amb la ciència com a companya de viatge. El cicle es fa en col·laboració amb la Facultat d'Enologia i cada xerrada anirà acompanyada de dos tastos de vins de la DO Tarragona.\nEl vi, un plaer per als sentits.\nXerrada a càrrec de Toni Sánchez / Químic, enòleg i docent a la URV\nCom interaccionen els nostres sentits amb les molècules del vi? La percepció de les diferents aromes o defectes d’un vi, tant a escala visual, olfactiva, gustativa com tàctil es tradueix en unes sensacions que fan que els vins ens atreguin d’una manera diferent a cadascú. En aquesta xerrada coneixerem quines pautes se segueixen en el món de la degustació professional, però també descobrirem com els nostres sentits determinen la interpretació dels tastos.


Vilafranca del Penedès, una de les primeres ciutats catalanes que rep el distintiu Ciutats i Viles amb Caràcter\nVilafranca del Penedès, una de les primeres ciutats catalanes que rep el distintiu Ciutats i Viles amb Caràcter\nJuntament amb Lleida, Tarragona, Girona, Terrassa, Vic, Reus i Tortosa.\nAhir dimecres a la tarda va tenir lloc al Palau Moja de Barcelona l'acte de lliurament dels primers distintius de Ciutats i Viles amb Caràcter. El director general de Turisme, Octavi Bono, i el director de l'Agència Catalana de Turisme, Xavier Espasa, van ser els encarregats del lliurament. Per part de l'Ajuntament de Vilafranca, el va recollir la regidora de Promoció Turística, M. Dolors Rius.\nLa distinció de Ciutats i Viles amb Caràcter és una marca de l'Agència Catalana de Turisme (ACT), del Departament d'Empresa i Coneixement, que ahir van rebre les ciutats de Lleida, Tarragona, Girona, Terrassa, Vic, Reus, Vilafranca del Penedès i Tortosa.\nAquesta marca té com a objectiu posar en valor el patrimoni urbà de Catalunya –més enllà de Barcelona- i promocionar aquelles ciutats que combinen diferents aspectes (cultura, art, gastronomia, arquitectura, innovació, etc.) per oferir al visitant una experiència completa. Hi poden optar ciutats mitjanes –pel que fa al volum de població- i amb una forta personalitat marcada per alguns aspectes com ara el caràcter històrico-cultural, enogastronòmic, artístico-creatiu, entre d'altres.\nLa marca Ciutats i Viles amb Caràcter forma part del programes de treball de l'Agència Catalana de Turisme en l'àmbit del turisme cultural. El seu objectiu és atraure aquells turistes interessats pel turisme cultural i posicionar Catalunya com una destinació de referència en aquest segment.\nÚltima actualització: 30/11/2017


del 13 al 17 de juliol de forma presencial amb cita prèvia\n2. Ompliu els fulls de matriculació. No us deixeu de portar tota la documentació* necessària\n3. Fi del procés: rebreu una confirmació per correu electrònic\n22 de juliol a les 19h\n16 de juliol a les 18.30h\n* *Documentació necessària:\nCarnet de salut o un certificat mèdic en què constin les vacunacions, amb les dates corresponents. El certificat mèdic no cal que sigui en model “oficial”.\nUna fotografia, mida carnet, de l’alumna/e i una de cada un dels pares. (Dues fotografies de l'alumne/a en el cas d'EI 3anys)\nUna fotocòpia del llibre de família de la pàgina on està inscrit el/la fill/a.\nFotocòpia del NIF de l’alumna/e.\nUna fotocòpia de la targeta sanitària de l’alumna/e.\nPer matricular-se a Batxillerat, el títol de graduat en Ensenyament Secundari.\nPodeu consultar les places disponibles a través de la Publicació de l'oferta definitiva de places curs 2020-2021.\nPublicació de la llista d'espera del centre 07/07/2020


Salou diposita 48 tones de tèxtil usat als contenidors d’Humana per donar-les una finalitat social — Neteja i manteniment urbà\nCuida Salou. Canal d'incidències a la via pública.\nServei de neteja viària i recollida d'escombraries\nSancions per embrutar la via pública\nSalou diposita 48 tones de tèxtil usat als contenidors d’Humana per donar-les una finalitat social\nSalou diposita 48 tones de tèxtil usat als contenidors d’Humana per donar-les una finalitat social https://www.salou.cat/ca/la-ciutat-per-temes/neteja-i-manteniment-urba/noticies/salou-diposita-48-tones-de-textil-usat-als https://www.salou.cat/ca/la-ciutat-per-temes/neteja-i-manteniment-urba/noticies/salou-diposita-48-tones-de-textil-usat-als\ndimarts 07 febrer 2017\nRepresenta un increment del 7% respecte al 2015\nLa reutilització contribueix a protegir el medi ambient: la roba recollida evita l’emissió de 154 tones de CO2 a l’atmosfera\nEls recursos generats amb la gestió del tèxtil es destinen a programes de cooperació internacional al desenvolupament i d’ajuda local\nHumana Fundación Pueblo para Pueblo, organització que des del 1987 promou la protecció del medi ambient mitjançant la reutilització del tèxtil i duu a terme programes de cooperació a l’Àfrica, Amèrica Llatina i l’Àsia, i també d’ajuda local al territori més proper, ha recollit 48.591 kg de tèxtil usat a Salou al 2016. Aquesta xifra representa un augment del 7,59 % respecte a l’any anterior (45.164 kg).\nLa Fundació hi té instal·lats 18 contenidors ubicats en llocs de fàcil accés, un més que un any enrere. Els ciutadans hi dipositen la roba, el calçat, els complements i el tèxtil de la llar que ja no utilitzen i als quals se’ls hi pot donar una segona vida. És un servei gratuït i representa un estalvi important en les despeses de recollida i eliminació de residus sòlids urbans.\nCauses del creixement\nEn opinió de Jose Arrancudiaga, responsable d’Humana a Catalunya, les causes d’aquest increment són: “L’ampliació en el número de contenidors i sobretot una major consciència mediambiental per part de la ciutadania així com un clar interès per promoure-hi un model d’economia circular que perllongui la vida del tèxtil. A més, els ciutadans aposten per donar-li una segona vida a la seva roba usada gràcies en bona part a l’esforç que ajuntaments, empreses i entitats com la nostra fan per dotar-li d’una finalitat social”.\nArrancudiaga considera que “aquest creixement demostra que, malgrat la proliferació d’actors dins del sector de recollida del tèxtil usat, augmenta el nombre de ciutadans que decideixen dipositar la seva roba usada en els contenidors d’Humana, ja que confien en el model de valorització de tèxtil amb finalitat social de la Fundació”.\n30è aniversari de la Fundació\nHumana celebra enguany el 30è aniversari, tres dècades treballant a favor de la protecció del medi ambient i la cooperació al desenvolupament. La roba es pot considerar com la primera fracció que va inaugurar a Catalunya el model de recollida selectiva de residus. La Fundació va ser pionera al país en la recollida i preparació per a la reutilització de roba usada: en els inicis s’utilitzaven contenidors de fusta situats al carrer i actualment hi ha contenidors metàl·lics que garanteixen alts de nivells d’usabilitat i seguretat. Des del 1987, la Fundació ha aconseguit que es reutilitzin 28 milions de peces de roba a tot Espanya, distribuïdes a través de la xarxa de botigues de segona mà.\nMenys emissió de CO2\nLa reutilització i el reciclatge del tèxtil contribueixen a la protecció del medi ambient i a la lluita contra el canvi climàtic: a més de recuperar les peces, evitem el seu dipòsit en un abocador contribuint a la reducció de l’emissió de gasos d’efecte hivernacle (GEI). Cada kg de roba que es reutilitza i no és incinerat evita l’emissió de 3,169 kg de CO2, segons dades de la Comissió Europea. Les 48 tones recollides l’any passat a Salou representen un estalvi de 154 tones de CO2 a l’atmosfera, cosa que el planeta agraeix\nEl responsable d’Humana a Catalunya indica: “Els residus representen un repte fonamental en la conservació del medi ambient i en el desenvolupament sostenible. Mitjançant la recuperació de la roba usada, aconseguim reduir el volum global de residus de la fracció resta a més de possibilitar la reutilització i recuperar matèries primeres. I ho fem amb un objectiu: allargar la vida útil de la roba i impulsar projectes socials”.\nTelèfon de la neteja\nDóna una segona vida a la teva roba!\nServei de recollida de voluminosos\nRecollida de poda lleugera\nFes-nos saber... manteniment!


El julivert | Receptes Maica\nFricandó amb verdures i ceps →\nÉs una planta cultivada en horts o testos, prefereix llocs frescos i lleugerament humits. Es troba en zones temperades. Creix en substrats ben abonats, horts, jardins, pels voltants de camins, murs i zones rocoses. És una planta originària de Grècia i l’illa de Sardenya que també es troba en el Mediterrani oriental, Nord d’Àfrica i Sud-Oest d’Àsia. Actualment es cultiva arreu del món però sobretot en molts llocs d’Europa. Creix espontàniament en zones fresques al costat de parets i roques. Als Països Catalans apareix com a subespontània al voltant de les cases de pagès i molt sovint entre les roques de les parets fetes de pedra seca.\nNom cientific: julivert (Petroselinum crispum) és una planta de la família Apiàcia, també anomenada família Umbel·lífera. De les dues varietats de julivert, la de fulles arrissades (Apium petroselinum) és més decorativa però amb un gust menys intens. És un dels condiments tradicionals de la cuina mediterrània. Normalment se’n consumeixen les fulles però també es pot menjar l’arrel…\nPlanta perenne aromàtica de 20cm fins un metre d’alçada de la família de les Umbeliferas. (l’alçada dependrà del lloc i la terra on creix).\nLes fulles de julivert es recullen quan es necessiten tallant tot el pecíol intentant no fer malbé la tija principal. El creixement és molt ràpid, i així doncs, fa nous talls i pecíols de seguida. Les fulles es poden usar fresques o congelades. També existeixen seques però aquestes perden part del seu aroma.\nNo es recomanable tenir el julivert en remull perquè la vitamina C és soluble i es pot perdre. Al netejar-lo, sobretot si està pansit, és millor fer-ho amb aigua calenta perquè després es tritura millor.\nLes arrels recollides a la tardor poden guardar-se a pots de vidre quan siguin seques.\nPerò sabíeu que?\nEl julivert és una planta amb unes propietats nutricionals més que interessants ja que el julivert conté quantitats rellevants de vitamines i minerals, així com d’altres substàncies no nutritives però beneficioses per a l’organisme humà com flavonoides i oli essencial ric en apiol i miristicina. Aporta provitamina A o beta carotè, vitamina C i vitamina E en quantitats importants. En menor mesura el julivert conté també vitamines del grup B, com la B1 i B2.\nAltres propietats del julivert: el julivert és una font abundant de calci, fòsfor, potassi i sofre i en menor proporció de ferro, magnesi o zinc.\nEl julivert és també una bona font d’àcid fòlic i de lisina, l’aminoàcid limitant de la major part dels cereals.\nEl Julivert és conegut com el millor tractament per netejar els ronyons i és natural.\nAmb el temps la sal s’acumula al nostre cos i necessita un tractament de neteja, i … Com podem desfer-nos d’això?\nAgafeu un grapat de julivert, renteu-lo, talleu-lo en trossos petits i poseu-los en una olla, afegiu-hi 1 litre d’aigua, bullir uns deu minuts, deixeu refredar, coleu-lo i ho poseu a una ampolla neta i col·loqueu-lo a la nevera.\nSi preneu un got *diàriament veureu que tota la sal i el verí acumulat, comença a eliminar-se del ronyó en orinar.\nLa millor forma de menjar el julivert és cru ja que si ho escalfem disminueixen les quantitats d’algunes vitamines presents. Es pot afegir cru a l’amanida o els plats i fins i tot és un ingredient fonamental del tabule.\nPropietats i elements nutritius del julivert:\n• És un potent antioxidant: rejoveneix la pell.\n• Conté betacarotè.\n• Ric en minerals com calci, fòsfor, ferro i sofre.\n• Ric en clorofil·la: combat el mal alè, ajuda a depurar el cos de toxines i el greix excessiu.\n• Ric en vitamina C: prevé el càncer, els problemes cardíacs, les cataractes, infeccions i ajuda a enfortir el sistema immune.\n• Per ser ric en calci, és molt adequat en dietes per combatre i prevenir l’osteoporosi i durant la menopausa.\n• És afrodisíac: augmenta la producció d’estrògens, especialment útil per incrementar el desitj sexual, (prendre un got abans de fer l’acte).\n• És diürètic: ajuda a eliminar líquids en forma natural i molt útil per evitar la formació de càlculs i pedres del ronyo.\nPer aquesta qualitat s’utilitza en dietes per tractar hipertensió i per a la salut dels ronyons.\n• El seu alt contingut en vitamines i minerals el fa ideal per combatre i prevenir anèmia, anorèxia, debilitat general, fatiga, cansament físic i mental.\n• Contra espasmes intestinals, (una cullerada petita de llavors per tassa d’aigua, dues vegades al dia).\n• Útil contra les úlceres.\n• Per combatre els polls dels cabells.\n• El mal alè (halitosi) es pot combatre mastegant unes fulles de julivert.\n• La ingestió en fresc afavoreix la digestió i contribueix a expulsar les flatulències i obre la gana.\n• Per picades d’insectes: Puces, mosquits, paparres, etc.: Matxuqueu les fulles i fregueu amb una gasa el suc damunt la picada, deixeu la gasa damunt la picada una mitja hora.\n• Alleugereix les irritacions del ulls cansats: Espremeu la planta tendra i apliqueu amb una gasa un mica de suc damunt els ulls.\n• Per cops, hematomes o morats, una barreja del suc de julivert amb oli d’oliva damunt la zona afectada ho millorarà moltíssim.\n• Relaxant: una infusió d’un parell de litres d’aigua amb 50g de llavors en l’aigua del bany, produirà un notable efecte relaxant al nostre cos.\n• Infusions de tres tasses diàries: s’usa en casos de tos, refredats, bronquitis, trastorns menstruals, nerviosisme, reumatisme, flatulències, cistitis, edemes, còlics intestinals i com a galactagog.\n• Anestèsic: apliqueu una cataplasma amb el suc diluït en alcohol damunt on faci el dolor.\n• Antisèptic: és eficaç per la pell, ungles i peus, ajuda a eliminar les toxines del tabac en el cabell.\n• Com a condiment menjat fresc és ideal per donar sabor a moltíssims plats i receptes, sopes, verdures, amanides, carns, etc. és perfecte per afegir a les llegums per fer-les menys flatulentes.\n• Del julivert s’extreu un líquid oliós anomenat apiol i s’usa contra les febres intermitents i les neuràlgies.\n– També cal tenir en compte que és *TOXIC, per tant cal prendre en les dosis correctes, en dosis elevades pot produir uns efectes contraris als desitjats.\n– En dosis elevades produeix intoxicació al fetge, diarrees, vòmits i alteració del ritme cardíac.\n– No donar a ocells ni aus de corral.\n– Els olis essencials del julivert no són recomanables a dones en període de gestació o lactància, a causa del seu efecte úter-estimulant i les seves propietats abortives, i tampoc en casos d’hipotensió arterial o insuficiència renal. A més, està contraindicat en persones amb malalties neurològiques com epilèpsia, Malaltia de Parkinson, etc.\nEl julivert com més s’hi fa més s’hi perd: es refereix al fet que el conreu d’aquesta planta té la competència de l’abundància les plantes silvestres de julivert i potser al fet que les llavors poden tardar un mes en germinar.\nX s’assembla al julivert (X és el nom d’una persona): significa ser xafarder, referit al fet que el julivert que era, antigament, la espècia més usada en la cuina i pràcticament a tot arreu.\nEt creixerà julivert en les orelles: el julivert és una planta que creix fàcilment a tot arreu inclús en condicions dures. Aquesta dita era usada de pares a fills quan no es volien rentar les orelles.\nUna Planta i Herba protectora\nUna herba tan popular com el julivert ha originat diverses supersticions tant de signe positiu com negatiu, en considerar-se un símbol de mort però també de resurrecció. Les bruixes utilitzaven lavatives vaginals de julivert per provocar l’avortament.\nEl julivert es va considerar una herba misteriosa perquè les seves llavors triguen un temps a germinar.\nPer contrarestar els efectes malèvols del julivert es recomanava sembrar en dijous sant i oferir una mica de julivert a Sant Pancraç, màrtir cristià sota Dioclecià, perquè atragués la riquesa. El costum d’oferir julivert a Sant Pancraç perdura encara i no és estrany veure en alguns comerços al sant amb una branqueta de julivert.\nA l’antiga Roma els gladiadors, abans de baixar a l’arena, es col·locaven una branqueta de julivert presa del cinturó convençuts que aquesta herba propiciava la força i l’astúcia.\nEn l’Antiga Grècia el julivert estava considerat com una planta sagrada que simbolitzava el triomf i la resurrecció. Portats per aquesta creença, els grecs adornaven les tombes amb corones de julivert.\nAquesta entrada s'ha publicat en Alimentació i salut i etiquetada amb Apiàcia, El julivert, Umbeliferas. Afegiu a les adreces d'interès l'enllaç permanent.\nOne response to “El julivert”\nRetroenllaç: El julivert | Celler-Adocse


Compreu pedres d’oració ovalades de pedra d’Oltu, plata, Tesbih | Gran Basar ist\nPedra Oltu, Perles de pregària ovalada detallades en plata, quantitat de Tesbih\nDescripció de producte: Si t'agraden els accessoris autèntics, Oltu Stone, Perles de pregària oval detallades en plata, Tesbih serà la millor opció.\nEl rosari està fet a mà. Hi ha detalls de plata al rosari.\nFareu servir amb gust rosari oltu. No podré sortir-ne.\nQuant al producte El color de la pedra d’Oltu sol ser negre i de vegades marró.\nÉs fàcil de processar i endurir mentre es processa. Brilla a mesura que l’utilitzen.


Els dos equips del CB la Llagosta 2017 s'imposen al Torneig Vila de la Llagosta | www.08centvint.cat\nUn dels moments del torneig. Fotografia: Facebook CB la Llagosta 2017.\nEls dos equips del CB la Llagosta 2017 s’imposen al Torneig Vila de la Llagosta\nPosted By: José Luis Rodríguez Beltránon: 18 juny, 2019 Views:\nEls conjunts cadet i júnior del Club Bàsquet la Llagosta 2017 van guanyar les seves respectives categories de la segona edició del Torneig de Bàsquet Vila de la Llagosta. L’entitat de la nostra localitat va organitzar el campionat dissabte al CEM El Turó amb la participació dels equips de l’Ametlla Blau, el CB Mollet i el CB Barberà.\nEn totes dues categories, el sistema de competició va ser de triangular. En cadet, el primer classificat va ser el CB la Llagosta 2017, seguit de l’Ametlla Blau i del CB Mollet; mentre que, en júnior, va imposar-se l’equip llagostenc, seguit del CB Mollet i el CB Barberà. “Estem molt contents perquè l’organització va ser un èxit, i a més, els nostres equips van ser els campions guanyant tots els seus partits”, admet la presidenta del CB la Llagosta 2017, María José García.\nAl campionat va assistir el jugador del CB Barberà Lluís Soumah, que milita a la Lliga EBA, que és la quarta màxima categoria espanyola de bàsquet.\nD’altra banda, fins dijous el CB la Llagosta 2017 segueix amb la jornada de portes obertes amb entrenaments gratuïts de cara la planificació dels equips per a la temporada 2019-2010. Les sessions tenen lloc en horari de tarda al CEM El Turó i al Pavelló Antonio García Robledo.\nEl Club Bàsquet La Llagosta 2017 obre les inscripcions per a la temporada 2020-2021\nS’acaba la temporada 2019-2020 pel CE La Llagosta i el CB La Llagosta 2017\nEl CB La Llagosta 2017 va celebrar dissabte el Torneig de Nadal


Inclusió — UPC. Universitat Politècnica de Catalunya\n160 elements coincideixen amb el vostre criteri de cerca. Ordena per rellevància · data (més recent primer) · alfabèticament\nFira Hostelco busca estudiants UPC.\nEls dies 16 al 19 d'abril tindrà lloc la Fira Hostelco a Barcelona. La Fundación ONCE hi participarà i busca estudiants per participar com a guies o donar suport.\nLluita des de la Sordesa\n"Com a societat no ens podem permetre ignorar les capacitats de les persones amb discapacitat" Raimon Jané, professor UPC.\nResum del 2a Mapathon Campus Nord\nEl dia 13 de març va tenir lloc el 2a Mapathon inclusió al Campus Nord o l'eficiència de la col·laboració en la gestió pública.\nEscriu el teu guió\nLa Fundació PREVENT dona la possibilitat de participar en un blog. La data límit per participar finalitza el dia 31 de juliol de 2018 a les 14 hores.\nReunió RIC 5/3/18\nPresentació de la Vicerectora Núria Garrido, Vra. de Docència i Estudiantat, punt informatiu i temes a treballar.\nUbicat a COMPROMÍS UPC / Responsables d'inclusió / Reunions de Responsables d'inclusió (RIC)\nBanner d'Inclusió UPC\nRecurs de difusió per donar a conèixer els serveis d'Inclusió a la UPC. Cal enllaçar-ho al nou web d'Inclusió: https://inclusio.upc.edu. Es recomanable fer-ho visible en les webs dels centres docents perquè els estudiants i les seves famílies coneguin que els hi ofereix la universitat a les persones amb discapacitat, necessitats educatives especials, accidents, malalties cròniques, malalties de llarga durada, etc.\nUbicat a COMPROMÍS UPC / … / Reunions de Responsables d'inclusió (RIC) / Reunió RIC 5/3/18\nResum de la Reunió RIC\nResum per escrit de la reunió RIC on consten les aportacions dels assistents.\nPresentació de la reunió de RIC\nPresentació en power point dels punts a tractar en la reunió RIC. Amb tres punts: presentació de la Vicerectora Núria Garrido, Vra. de Docència i Estudiantat, punt informatiu i temes a treballar.\nCybathlon a l'ETSEIB, creant un equip per superar nous reptes\nL'ETSEIB, juntament amb el CREB, estem buscant formar un equip per participar en el Cybathlon, les noves Olimpíades biòniques, on emprenedors, estudiants i atletes amb discapacitat s'uneixen per superar reptes inimaginables. Vols saber-ne més? Assisteix el dia 15/03/2018 a les 12:00 Aula CREB, planta 4, ETSEIB


El Sindicat Professional de Policies Municipals d'Espanya denuncia a l'Ajuntament de Viladecans\nEl passat divendres dia 12 de juliol es va produir una fugida d'un producte no identificat en l'ambulatori del carrer Balmes de Viladecans, mentre s'exercia activitat assistencial en el mateix, la qual cosa provoco el desallotjament de la instal·lació per part del personal medico, sent el recinte acordonat per la Policia Local qui va establir un perímetre de seguretat.\nDues persones van haver de ser traslladades a l'Hospital de viladecans, com a conseqüència de la inhalació del fluid desconegut i poques hores després diversos agents que es trobaven fora d'aquest perímetre de seguretat van sofrir també intoxicació pel gas de la naturalesa del qual l'administració no ha facilitat informació, malgrat haver-se activat el pla CECAT.\nL'ambulatori quedo tancat i custodiat per la Policia Local\nSegons el Sindicat de Policias Municipals," els agents intoxicats mancaven de masteguessis de seguretat, malgrat que l'ajuntament a gastat recentment 90.000 euros en tres cotxes patrulla híbrids d'ultima generació".\nEl Sindicat Professional de Policies Municipals d'Espanya-Cat, denuncia la "irracionalitat en l'administració dels diners de la Policia Local, ja que l'Ajuntament de Viladecans s'ha gastat mes de 14 Milions de pessetes en tres cotxes híbrids d'ultima generació, però en canvi la policia manca de mascarillas de protecció que costen 5 euros o guants de latex. Els agents també han hagut de comprar de la seva butxaca, les llanternes que usen a les nits i moltes motocicletes de servei circulen amb els pneumàtics davanters caducats . Aquests fets ja han estat posats en coneixement de la inspecció de treball en reiterades ocasions, sent requerit l'ajuntament per la inspecció de treball perquè compleixi la llei de de seguretat laboral".\nSegons informa el sindicat en el període d'un any, "s'han produït mes de deu intoxicacions per inhalació de fum, d'agents de la Policia Local de Viladecans, en incendis , per la falta de seguretat laboral".\nPer ultimo, el Sindicat de Policias Locals, remarca que, és necessari afirmar que "si la Policia Local de Viladecans, no compta amb els mitjans que marca la llei i que garanteixen la seva autoprotecció davant aquest tipus de successos, perfectament previsibles, molt difícilment podran realitzar les tasques de protecció que la llei els encomana".


Si Sou Servits: L'hora del Codonyat? - Castelló Notícies\nInici Autors/res Si Sou Servits: L’hora del Codonyat?\nSi Sou Servits: L’hora del Codonyat?\nSegons les revistes de cuina dels EUA, l’any 2022 podria ser l’any de les confitures dolces de les quals, a casa nostra, el codonyat és el màxim – i quasi únic – exponent. Sembla que la pausa imposada per la pandèmia als restaurants i establiments de menjar, ha estimulat la creativitat dels cuiners i artesans que han redescobert aquesta llaminadura feta de fruita natural, amb una quantitat de sucre relativament moderada i sense el greix que, agradi o no, té la xocolata. Una llaminadura que podria plantar cara a l’epidèmia de “núvols”, bombons i similars que engreixen a cor que vols als nois i noies d’aquell país i de mig món. La seva consistència quasi sòlida accepta el porcionat, el modelat i, per tant, l’envasat. Sense necessitat d’una pasta que actuï de recipient i, en conseqüència, alleugeri la càrrega calòrica. Aparentment, tot juga a favor de la confitura dolça mentre espera la benedicció de la dietètica parlant a favor seu.\nPerò hi ha més. Els pastissers i restauradors americans han començat a proposar, seguint el camí obert pels nostres torrons, la confitura dolça combinada. Feta a partir de dos tipus de fruita com ara la taronja sanguina i el caqui. I la confitura dolça perfumada, que incorpora un aroma que combina amb la fruita de base, com l’aranja i el mescal. Unes propostes que permeten jugar amb els colors – la primera – i els aromes – la segona – que tant agraden a la mainada i als esnobs.\nTots els vents semblen bufar-hi a favor. Esperem que els nostres pastissers i artesans s’incorporin a aquesta moda i que aquesta tardor, el mercat del codonyat emprengui una revolució com la que ha viscut el torró.\nNo deixa de ser significatiu que, per la qual cosa expliquen les revistes, algunes famoses xocolateries de la costa oest hagin obert una línia de producció i venda d’aquestes confitures dolces. Retirant-les de l’interior dels bombons per donar-les protagonisme tot superposant-ne dues de gustos contrastats o harmònics.\nD’aquí que jo em pregunti: Ha arribat l’hora del nostre codonyat?\nArticle anteriorConte contat, conte tancat ‘L’envejós’\nArticle següentL’escola de kung fu de Castelló FA LI QUAN recomana fer esport a casa


El Rec: 2 anys okupant, 2 anys arrelant! - Arran Fort PiencArran Fort Pienc\nAvui sortim al carrer per celebrar aquests 2 anys d’Ateneu, però també per seguir Exigint Espais! Exigim places i carrers on poder realitzar activitats sense impediments i limitacions del districte, exigim bucs d’assaigs pels grups de música, exigim espais per reunir-nos, per organitzar-nos, per construir una vida que valgui la pena ser viscuda!\nSom moltes, però encara hi faltes tu! Per això et convidem a celebrar amb nosaltres aquest segon aniversari el proper dissabte 4 de juny a la Pl. Fort Pienc, a sumar-te a la cercavila amb la teva millor disfressa i a venir al sopar que organitzarem després davant del Rec!\nI avui estem d’aniversari\n← III Fira d’entitats del Fort Pienc\nFesta Major Jove del Fort Pienc 2016 →


Redacció 16:59 23/11/17\nHi ha hagut menys robatoris i augmenten lleugerament les infraccions per conducció sota els efectes de l'alcoholèmia o drogues\nparets els delictes durant 2017 l#39-any\nImatge de la reunió operativa\nAquesta setmana ha tingut lloc la darrera reunió de la mesa de coordinació operativa de seguretat de Parets del Vallès. La reunió es va fer prèviament a la de les meses de seguretat i convivència en les quals són presents representants dels diferents barris del municipi. La trobada va servir per donar compte de les accions que Mossos d'Esquadra i la Policia Local han desenvolupat duran tot l'any en el municipi en matèria de seguretat. L'informe detalla que s'han reduït els robatoris amb violència i intimidació en habitatges, al carrer i als establiments, i que només s'han incrementat en el cas de petits furts en superfícies comercials.\nLes intervencions en accidents de trànsit lleus i sense ferits han patit un lleuger increment que es justifica amb l'augment de la mobilitat a causa de la millora de l'economia de les llars. Pel que fa als accidents amb víctimes greus o molt greus, s'han reduït gairebé un 50%. La Policia Local sí que ha detectat un lleuger augment d'entre un 10% i un 15% de conductors que circulen sense permís de conduir, i dels resultats positius en proves d'alcoholèmia i test de drogues. També han augmentat les infraccions interposades per incompliment de les ordenances de convivència ciutadana, en gran part degut a la nova campanya de recollida de mostres d'ADN de gossos.\nLa valoració general de l'informe va ser molt positiva pel que fa a la seguretat al municipi. A la reunió van assistir l'alcalde de Parets, Sergi Mingote, la regidora de Seguretat Ciutadana, Àfrica Matínez, l'inspector en cap de la Policia Local, Joan Pérez, els sergents Miquel Lafuente i Jordi Galera i, per part del cos de Mossos d'Esquadra, el cap de l'ABP, Intendent Roger Sales, i el Sostinspector Jordi Alsina.\nEl centre de Mollet va ser escenari d’una espectacular fuita d'aigua


Transport.cat • Mostra el tema - Carreteres tallades\nRe: Carreteres tallades\nPublicat: Dimarts 22/07/2014 20:36\nQuè us sembla si parlem d'això al fòrum privat? Tinc la sensació de que aquest off-topic portarà molt a debatre.\nPublicat: Dijous 27/11/2014 13:46\nEs veu que ahir, dia 26, un camió amb semiremolc (el que normalment anomenem tràiler) ha quedat avariat a la C-26 al quilòmetre 176 tallant la carretera en els dos sentits durant unes hores. Es veu que el Servei Català de Trànsit va rebre l'avís cap a quarts de vuit del vespre. No és el primer cop que passa i caldria posar-hi remei.\nEl Ripollès.info ha escrit: Normalitzada la circulació a la carretera de les Llosses a Borredà\nUn camió de gran tonatge es va avariar i va tallar la via durant més de tres hores\nPublicat: Dijous 27/11/2014 17:08\nEn aquesta carretera s'hauria de restringir el trànsit a vehicles amb una MMA superior a 7500 kg, per evitar que passin aquest tipus d'incidents. Tampoc hi ha una gran presència d'indústria al llarg d'aquesta carretera entre Ripoll i Berga.\nPublicat: Dissabte 14/03/2015 21:15\nL'Eix Transversal, es troba restringit al trànsit de vehicles pesants, entre el túnel de Fontfreda, i Riudellots de la Selva.\nPublicat: Diumenge 26/07/2015 18:33\nEn aquest moments a causa de l'incendi forestal d'Òdena i Sant Salvador de Guardiola, les BP-1101, la C-37 i la C-37z.\nPublicat: Divendres 01/01/2016 13:07\nAquesta matinada, ja al 2016, han tallat la Ronda Litoral de Barcelona per una persona que es volia suïcidar.\nPublicat: Dilluns 18/07/2016 14:22\nTallades les AP-7 i N-II a la Jonquera per un incendi a Le Boulou. Els turismes son desviats via Portbou - Cerbère, i els camions es queden als aparcaments de la Jonquera.\nPublicat: Dijous 29/09/2016 15:09\nAccident mortal a la C-17 a Tagamanent, aquesta tarda.\nAfecta de retruc les línies e12 i 450 d'Osona Bus (grup Sagalés).\nPublicat: Dijous 09/11/2017 0:11\nA causa de l'aturada de país, durant aquest dimecres han quedat tallades diverses carreteres que fan frontera amb França i Andorra. L'AP7 i N-II a la Jonquera, la N-152 i N-154 a Puigcerdà, i la N-145 a Adrall, frontera amb Andorra.\nSegons la web de trànsit, en aquest moment, segueix tallada la N-154 a Puigcerdà per enllaçar amb Llívia, i a la N-145 a la Seu d'Urgell, es fa pas alternatiu, i s'ha prohibit el pas de camions.


Obres de pacificació del carrer de Piquer a l'estiu\nLes obres de pacificació del carrer de Piquer, al Poble-sec, a l’estiu\nPacificació del carrer de Piquer, al Poble-sec / Ajuntament de Barcelona\nL'objectiu és enllestir els treballs en nou mesos, amb voreres més amples i més verd\nLa pacificació del carrer de Piquer, al barri del Poble-sec, s’iniciarà a l’estiu. L’Ajuntament de Barcelona ha aprovat inicialment el projecte per millorar la mobilitat i reduir el trànsit rodat al voltant de la via, que s’estén des del carrer de Palaudàries i el passeig de Montjuïc fins al carrer de Fontrodona. L’actuació, que s’emmarca en el Pla de Barris, comptarà amb un pressupost de 2,08 milions d’euros. La previsió és que les obres acabin al cap de nou mesos. “L’objectiu principal de la intervenció és la millora de la qualitat de l’espai públic, donar més protagonisme als vianants i potenciar i facilitar l’activitat del comerç de proximitat que hi ha a la zona”, assegura l’Ajuntament.\nPer afavorir els desplaçaments a peu, es generaran plataformes úniques a les cruïlles amb els carrers de Lafont i Cabanes. Les voreres actuals milloraran i s’eixamplaran fins als 3,20 i 2,90 metres. El carril central serà de 3,5 metres d’amplada, i es mantindrà una de les dues franges d’aparcaments actuals en un dels dos costats del carrer, que anirà variant de banda a cada tram entre cruïlles. En total, es renovarà un àmbit de 6.000 metres quadrats, explica el consistori.\nA més, es col·locarà nou arbrat a totes dues voreres i es reubicarà l’existent, i l’enllumenat es col·locarà a un dels dos costats de carrer i se situarà entre arbres. A més, també es farà millores en el col·lector que circula sota el carrer de Piquer.\n“Aquesta és una de les actuacions previstes al Pla de Barris, que vol revertir les desigualtats entre els diferents barris de la ciutat i que incideix, entre d’altres, en intervencions transformadores a l’espai públic. La intervenció al carrer Piquer té encara més sentit en l’estratègia de veïnificació del barri juntament amb el nou Pla de Mobilitat del Poble-sec, que promou eixos cívics i accessibles que connecten diferents equipaments i extrems del barri i que incorpora la mirada de gènere en la millora de l’espai públic i, d’altra banda, amb la pacificació d’entorns escolars a partir del programa Protegim les Escoles”, conclou l’Ajuntament.\nBarri del Poble-sec Obres Sants-Montjuïc


El PS vol saber l'abast legal de la presa de temperatura\nActualitzada 05/06/2020 a les 07:02\nEl grup parlamentari socialdemòcrata va entrar ahir una pregunta al Consell General per saber quin és l’abast legal de la presa de temperatura als establiments comercials i turístics. En un comunicat, els socialdemòcrates van exposar que en molts locals comercials i altres establiments d’Andorra s’ha pres i s’està prenent la temperatura als clients des de la declaració d’emergència sanitària de la Covid-19.\nLa presidenta del Partit Socialdemòcrata i consellera general, Susanna Vela, va formular la pregunta al Govern al·legant que la presa de la temperatura són dades personals de cadascú i, per tant, s’ha de conèixer el seu ús. “Són dades sanitàries i la ciutadania té dret a saber què es fa amb aquesta informació”, va expressar Vela en el comunicat.\nLa demanda del PS arriba atenent la nota informativa publicada per l’Agència de Protecció de Dades (APDA) sobre la legitimitat de la presa de temperatura a clients d’establiments comercials i allotjaments turístics. En aquest sentit, l’agència va informar que la presa de temperatura en aquests locals era una acció il·lícita perquè no s’emparava en cap norma legal i suposava un tractament de dades desproporcionat per a la finalitat perseguida. A més, va reiterar que perquè es pogués fer de manera legítima era necessari el consentiment exprés de la persona per poder-li posar el termòmetre o bé que respongués a una obligació legal.\nAmb tot això, Vela va tramitar ahir al matí una pregunta escrita amb un doble objectiu per conèixer millor la seva legalitat. Per una banda, els socialdemòcrates mostren el seu interès per conèixer quin ha estat i quin continuara sent el criteri per part del Govern envers aquest tipus d’actuacions. Per altra banda, la presidenta del partit també va demanar quin és l’abast legal d’aquestes actuacions i on estan publicades aquestes bases legals.\nD’aquesta manera, Vela va expressar que “potser per a moltes persones no és un tema rellevant”, però que el partit considera que es tracta d’un tema important. “Són dades sanitàries i les persones hem de saber quin és el motiu pel qual ens han estat prenent la temperatura, què es fa amb aquesta informació i on està la informació jurídica de suport”, va expressar Vela. I va afegir que el partit espera rebre aquesta informació al més aviat possible per part de l’autoritat sanitària.\n#4 i # 5 tenia tira la raó, una cosa es fer oposició i l'altra es fer soroll per fer veure que fan oposició. La presa de temperatura era una pràctica utilitzada per empreses privades, mai per Govern. Demanar explicacions sobre aquest fet, és com demanar al Consell General perquè no pots entrar a la discoteca amb sabates esportives. Realment hi han vegades que les sessions del Consell tenen el mateix nivell que el “Salvame de Luxe”\n#5 Oposició a mida\nPatim una oposició a mida de la Oligarquia andorrana, és una oposició que no serveix per a res.\nPosar pals a les rodes i fer se notar\nDreta i esquerra, un concepte caduc i del segle passat, tenen en comú la mateixa problemàtica.\nLa màquinaria o burocràcia, ha de simplificar-se, fins el punt de pràcticament desaparèixer.\n#anti (demòcrata) s'en diu democràcia i garantia de drets\nA aquesta pandilla, algú els hauria de fer callar perquè es fiquen amb tot i es fan MOLT pesats ! Son ridículs